Wildbewaarder-kamp: Uitspraak in moordsaak verwag | Maroela Media
Alex de Koker en sy vrou Johanna op 19 Februarie in die Vereeniging-streekshof Foto: Werner Beukes/SAPA
Uitspraak sal na verwagting Vrydag in die Vereeniging streekshof gelewer word in die hofsaak van Alex de Koker en Michael Erasmus na die afsterwe van 'n 15-jarige seun.
Die twee mans staan tereg op aanklag van moord, kindermishandeling en aanranding met die doel om ernstige liggaamlike skade aan te rig wat in 2011 by die Echo Wild Game Rangers-kamp tot die dood van Raymond Buys gelei het.
Erasmus het vroeër getuig dat De Koker hom gevra het om die skuld te dra vir die mishandeling by die kamp. Hy het ontken dat hy Buys met 'n stuk rubberpyp, 'n graaf en 'n sekel aangerand het, maar hy het erken dat hy hom geslaan, geskop en een keer met 'n besemstok geslaan het.
Erasmus voer aan Buys is mishandel in opdrag van De Koker en dat hy die seun slegs aangeval het terwyl De Koker teenwoordig was.
Buys was uitgehonger, ontwater, het breinskade opgedoen, 'n skedelbreuk, 'n gebreekte arm en het kneusplekke en sigaretbrandmerke oral oor sy liggaam gehad.
Prokureurs vir die verdediging en die staat het op 19 Februarie hul slotbetoë gelewer.
Moordbeskuldigde Alex de Koker en sy vrou Johanna op 19 Februarie in die Vereeniging-streekshof Foto: Werner Beukes/SAPA
Moordbeskuldigde Alex de Koker op 19 Februarie in die Vereeniging-streekshof Foto: Werner Beukes/SAPA
Moordbeskuldigde Michael Erasmus (R) by die Vereeniging-streekshof op 19 Februarie 2015 Foto: Werner Beukes/SAPA
Geen tronkstraf sal genoeg wees vir die barbare nie, dis nou hier waar die doodstraf perfek sou werk.
Dankie Vader dat dit nie my kind was nie ek het simpatie met die ouers maar niks met sy boelies nie ons mag nie oordeel nie maar ek hoop vir n ordenlike uitspraak Lewenslank plus n week dit was n KIND
Op die oog af 'n spul damduikers, die hele spul. Ek voorspel so 20 tot 25 jaar effektief, hoewel hy meer verdien.
Maroela, het jul n verteenwoordiger daar? Kan julle ons asb op hoogte hou van die uitspraak asb? Ek het baie belang daarby…
Dis sulke tye wanneer hulle die Bybelse straf van steniging moet terugbring sodat die hele dorp se mense die barbare kan stenig. As ander dan sien wat met sulke moordenaars gebeur, sal hulle dalk twee keer dink voordat hulle ook so iets aanvang.